ඔවුන්ට සමස්ත ඡන්ද සංඛ්‍යාවෙන් හිමිව ඇත්තේ සියයට 5.68ක ප්‍රතිශතයක්.2018 වසරේ පැවති පළාත් පාලන මැතිවරණයේ සමස්ත ප්‍රතිඵලය සහ ඇල්පිටිය ප්‍රාදේශීය සභාවේ මෙවර ප්‍රතිඵලය සන්සන්දනය කිරීමේදී විශේෂතා කිහිපයක් දක්නට ලැබෙනවා.ඒ අනුව පසුගිය පළාත් පාලන මැතිවරණයේදී සමස්ත ඡුන්ද 49 ලක්ෂ 41,952ක් ලබා ගනිමින් සියයට 40.47ක ඡන්ද ප්‍රතිශතයක් හිමි කර ගත් ශ්‍රී ලංකා පොදුජන පෙරමුණ ඇල්පිටිය ප්‍රාදේශීය සභා ඡන්ද විමසීමේදී සිය ඡන්ද ප්‍රතිශතය සියයට 56.31 දක්වා ඉහළ නංවාගෙන තිබෙනවා.කෙසේ වෙතත්, පළගිය පළාත් පාලන මැතිවරණයේදී ඡන්ද 36 ලක්ෂ 12,259ක් ලබා ගනිමින් සියයට 32.63ක ප්‍රතිශතයක් හිමි කර ගත් එක්සත් ජාතික පක්ෂයට ඇල්පිටිය ප්‍රාදේශීය සභා ඡන්ද විමසීමේදී ලබා ගැනීමට හැකි වූයේ සියයට 24.37ක ප්‍රතිශතයක්.මෙම දත්ත නිරීක්ෂණය කිරීමේදී පෙනී යන්නේ පළාත් පාලන ඡුන්ද විමසීම පවත්වා වසරක කාලයක් ගත වන විට ශ්‍රී ලංකා පොදුජන පෙරමුණ සිය ඡන්ද ප්‍රතිශතය සියයට 15.84කින් ඉහළ නංවා ගැනීමට සමත්ව ඇති අතර, එක්සත් ජාතික පක්ෂය ඡන්ද ප්‍රතිශතය සියයට 8.26කින් පහළ බැස ඇති බවයි.